Základná škola s materskou školou, Borodáčova 2,
821 03 Bratislava

[image: image1.jpg]LA 'd

ZAKLADNA SKOLA S MATERSKOU SKOLOU

BORODACOVA 2

BRATISLAVA




Školský výchovný program
pre školský rok 2025/2026
August 2025
1. Názov výchovného programu pre ŠKD
„Tvoríme, športujeme a hráme sa“.
[image: image2.jpg]



OBSAH:
V zmysle ustanovenia § 8 ods.4 školského zákona VPŠZ obsahuje tieto časti:

1. názov programu,

2. vymedzenie vlastných cieľov a poslania výchovy,

3. formy výchovy a vzdelávania,

4. tematické oblasti výchovy,

5. výchovný plán,

6. výchovný jazyk,

7. personálne zabezpečenie,

8. materiálno- technické a priestorové podmienky,

9. podmienky na zaistenie bezpečnosti a ochrany zdravia pri výchove,

10. vnútorný systém kontroly a hodnotenia detí a žiakov,

11. vnútorný systém kontroly a hodnotenia zamestnancov školského zariadenia,

12. požiadavky na kontinuálne vzdelávanie pedagogických zamestnancov
Titulný list

Identifikačné údaje
	Forma výchovy a vzdelávania
	celodenná



	Výchovný jazyk
	slovenský



	Druh školského zariadenia
	Štátna škola


	Predkladateľ
	Základná škola s materskou školou  


	Adresa


	Borodáčova 2, 821 03 Bratislava

	IČO


	31780784 

	DIČ


	2020970798

	Riaditeľ školy


	Mgr. Bc. Martin  Kotyra, PhD.

	Koordinátori pre ŠVP


	Mgr. Zuzana Selecká
Mgr. Beata Jurányiová

	Telefón


	02/43630904

	Fax


	02/43630906

	Školský email


	riaditeľ@borodacova.sk

	Web stránka školy


	www.borodacova.sk 

	Zriaďovateľ


	Miestny úrad Bratislava – Ružinov

	Adresa zriaďovateľa


	Mierová 21, 827 05 Bratislava

	Web stránka


	www.ruzinov.sk

	Dátum schválenia
	8.9.2025



 Podpis a pečiatka riaditeľa školy:                                       
2. Vymedzenie vlastných cieľov a poslania výchovy 

Výchova je proces dynamický, menlivý a kreatívny a taká je aj naša práca v školskom klube detí. Výchovou mimo vyučovania chápeme čas strávený so žiakmi mimo vyučovania, mimo rodiny, v sociálnom prostredí pod vedením pedagógov- vychovávateliek. Táto činnosť je prepojená s  výchovným pôsobením po povinnom školskom vyučovaní. Výchova v školskom klube detí je jednou z najznámejších a veľmi významnou formou starostlivosti o deti mladšieho školského veku v čase mimo vyučovania. Vo výchovno-vzdelávacej práci v školskom klube detí zdôrazňujeme potrebu, aby výchova mimo vyučovania sa  nestala pokračovaním vyučovacieho procesu a nebola  určitou formou doučovania, ale mohla napomáhať k prehlbovaniu a upevňovanie získaných vedomostí v rámci vyučovania. Rešpektovanie vekových osobitostí žiakov, hygienických zreteľov, prihliadanie na intenzitu zaťaženia a časový rozsah nepopierajú, že činnosť v školskom klube detí je závislá na školskom vyučovaní, pričom je dôležitá organická jednota učebného procesu s výchovou mimo vyučovania na základe rovnocenného partnerstva učiteľov a vychovávateľov.
Ciele výchovy a vzdelávania v školskom klube detí:

- rozvíjať spôsobilosti kľúčové pre život v 21. storočí v prepojení na ciele a profil absolventa

základného vzdelávania,

- rozvíjať spôsobilosti oceňovať voľný čas ako hodnotu, využívať ho zmysluplne a racionálne

pre svoj rozvoj,

- rozvíjať spôsobilosti plánovať a vyberať si vhodné činnosti na participáciu, rekreáciu

a relaxáciu,

- podporovať inkluzívny a individualizovaný (diferencovaný, personalizovaný) prístup

vo výchove a vzdelávaní, v centre ktorého stojí dieťa, jeho osobnostný potenciál

a výchovno-vzdelávacie potreby,

- podporovať podnikavosť, iniciatívnosť, tvorivosť a prirodzenú zvedavosť pri poznávaní

sveta okolo seba,

- uplatňovať a chrániť práva dieťaťa v spolupráci s rodinou, zriaďovateľom a ďalšími

zainteresovanými stranami (partnermi) podieľajúcimi sa na výchove,

- zabezpečiť oddych a relaxáciu detí po vyučovaní v škole,

- rozvíjať záujmy a napĺňať novo-vynárajúce sa potreby súčasných detí,

- podporovať aktivity vzťahujúce sa ku škole,

- zabezpečovať deťom podmienky na prípravu na vyučovanie.
  
Náš školský klub ponúka:

• 
   výchovu a vzdelávanie mimo vyučovania pre deti 1.- 4. ročníka,
•       bezpečnosť a priateľstvo,

•       toleranciu, solidaritu, otvorenosť, dôveru,

•       estetické prostredie,

•       rozmanitý program,

•       aktivity rozvíjajúce kreativitu,

•       činnosti podporujúce tímovú prácu a vytrvalosť,

•       podporu iniciatívy, nápaditosti a samostatnosti,

•       rozvoj komunikačných schopnosti, 

•       zdravý životný štýl,

•       rovnosť príležitostí,

•       otvorenosť k svojmu okoliu.

Školský klub detí tvorí medzistupeň medzi školou a rodinou. ŠKD je v prevádzke celý rok, okrem dní pracovného pokoja a štátnych sviatkov. Počas školských prázdnin zisťujeme záujem o ŠKD zo strany zákonných zástupcov. ŠKD bude v školskom roku v prevádzke na Borodáčovej ulici a  elokovanom pracovisku na Tomášikovej ulici.

Cieľom výchovno-vzdelávacieho procesu ŠKD je rozvoj kľúčových kompetencií žiaka. Nadväzujeme v ňom na predškolskú výchovu. Doplňujeme znalostí získavané pri rodinnej výchove a na vyučovaní v škole. Snažíme sa pôsobiť na zážitkovú činnosť a prepojenosť s reálnymi životnými situáciami v ŠKD. Súbor schopností, poznatkov a zručností vytvára ich postoje a hodnoty v ďalšom živote.  Výchovné a vzdelávacie stratégie utvárajú a rozvíjajú u žiakov tieto kľúčové kompetencie:

1, Kompetencie učiť sa učiť

2, Komunikačné kompetencie

3, Pracovné kompetencie

4, Sociálne kompetencie

5, Občianske kompetencie

6, Kultúrne kompetencie

 1, Kompetencie učiť sa učiť:


•       povzbudzujeme zvedavosť a záujem detí o nové informácie 



•       brainstormingom umožňujeme deťom vyjadriť a realizovať ich vlastné a vhodné 
         nápady 



•       prostredníctvom hier a dramatizácie a vedieme deti k sebahodnoteniu



•       motivujeme deti k účasti na vedomostných súťažiach 



•       humanistickým hodnotením vytvárame podmienky pre to , aby deti mohli zažívať 
        úspech



•       didaktickými hrami motivujeme deti riešiť nové, neznáme úlohy a situácie



•       podporujeme projektové učenie

 
2, Komunikačné kompetencie:


•       povzbudzujme deti ku vhodnej komunikácii so spolužiakmi, vychovávateľmi a   

                          inými  ľuďmi v ŠKD aj mimo ŠKD



•       individuálnym prístupom podporujeme deti pri primeranom využívaní všetkých 
         dostupných foriem komunikácie



•       vysvetľujeme deťom význam otvorenej kultúrnej komunikácie ( asertivita )



•       v diskusii a v rozhovore vytvárame podmienky pre prezentáciu a obhajobu 
                          osobných názorov ( hádka )



•       povzbudzujeme kritické myslenie detí



•       pomáhame deťom samostatne riešiť jednoduché konflikty 



•       zážitkovou výchovou trénujeme deti trpezlivo a aktívne počúvať, prijímať a 
                          dávať spätnú väzbu



•       povzbudzujeme priateľské vzťahy v oddelení aj medzi oddeleniami v ŠKD
 3, Pracovné kompetencie:


•       motivujeme deti k samostatnosti a zodpovednosti za prípravu na vyučovanie 



•       humanistickým hodnotením pomáhame deťom uvedomiť si svoje ďalšie 
                           rozvojové možnosti



•       realizujeme pracovné činnosti, v ktorých si deti môžu osvojiť alebo rozvinúť 
         jednoduché manuálne zručnosti potrebné pre praktický život 



•       ponúkame deťom rôznorodé a zaujímavé hry a výchovno-vzdelávacie činnosti a 
         záujmové činnosti



•       vysvetľujeme deťom základy používania IKT
4, Sociálne kompetencie:


•       individuálnym prístupom vedieme deti k rešpektovaniu školského poriadku 



•       v hrách vytvárame situácie v ktorých sa deti učia pomáhať si navzájom



•       dramatizáciou a hrami vytvárame situácie, v ktorých si deti rozvíjajú základy 
         emocionálnej inteligencie: (sebavedomie, sebariadenie, sebamotivácia )



•       povzbudzujeme deti k efektívnej spolupráci v oddelení aj v ŠKD



•       vysvetľujeme deťom znaky šikanovania, zneužívania, týrania a spôsoby ako sa 
                           brániť proti nemu



•       individuálnym prístupom podporujeme autonómiu každého dieťaťa v skupine a
                          učíme deti rešpektovať úlohy skupiny



•       v hrách učíme deti základom empatie



•       v spoločných podujatiach, súťažiach, hrách vytvárame situácie, ktoré dieťa učia 
                          tvoriť kvalitné medziľudské vzťahy (spoločné riešenie problémov)



•       trénujeme deti vypočuť si odlišné názory



•       povzbudzujeme deti zdravo žiť



•       príkladmi, besedou s rodičmi a rozhovorom učíme deti vážiť si prácu iných

5, Občianske kompetencie:


•       čítaním príbehu, sledovaním filmu, diskusiou pomáhame deťom orientovať sa v 
         základných humanistických hodnotách (pravda, zodpovednosť, tolerancia,  

                           spolupráca )



•       povzbudzujme deti k participácii na vytváraní spoločných pravidiel v oddelení a 
                          živote v oddelení a v ŠKD



•       v hrách a vysvetľovaním učíme dieťa poznať a domáhať sa svojich práv 

                          kultúrnou formou



•       rozhovorom , diskusiou, vychádzkami, exkurziami vedieme deti k prirodzenej 
                          hrdosti na kultúrne a historické pamiatky, zvyky a tradície



•       vysvetľujeme deťom význam spolužitia s inými kultúrami



•       v hrách vytvárame také situácie, ktoré deťom umožnia učiť sa rešpektovať
                          názory ostatných ľudí



•       vysvetľovaním, besedou s odborníkom, spoločným projektom vedieme deti k 
                           šetreniu 
energiami, potravinami, k triedeniu odpadu a ochrane životného 
                           prostredia

 6, Kultúrne kompetencie:


•       povzbudzujeme a motivujme deti k prezentácii kultúrnych prejavov v styku s 
                          ostatnými ľuďmi 



•       vysvetľujeme deťom základné zásady spoločenskej etikety, aktivizujeme a 
                          trénujeme ich k aplikácii v ich každodennom živote



•       vysvetľujeme deťom rozdiel medzi vulgárnym a kultúrnym správaním sa



•       vychádzkami, kreslením, maľovaním, diskusiou povzbudzujeme deti hľadať 
                          krásu v bežných každodenných veciach okolo nich 



•       ukážkami, čítaním, sledovaním videa, diskusiou poskytujeme deťom informácie 
 
 
        o iných kultúrach a kultúrnych tradíciách a náboženstvách,; vedieme deti k 
                          náboženskej tolerancii



•       motivujeme a povzbudzujeme deti k spolupráci na pripravovaní kultúrneho 
                          podujatia v skupine, v ŠKD



•       motivujeme deti k aktívnemu vytváraniu kultúrneho prostredia



•       realizujeme tvorivé dielne, v ktorých deti môžu prezentovať originálne nápady 
                          návrhy a postupy
 
Kľúčové kompetencie dieťaťa Školského  klubu detí
          Výchovou a vzdelávaním mimo vyučovania v nadväznosti na výchovno-vzdelávaciu činnosť školy primárneho vzdelávania umožňujeme individuálny rozvoj osobnosti dieťaťa, jeho vedomostí, záujmov, základov spôsobilostí, zručností, postojov a hodnôt. Podporujeme vytváranie vzťahu k celoživotnému vzdelávaniu a k aktívnemu tráveniu voľného času. 

Posilňujeme jeho úctu k rodičom. Učíme ho úcte k ľudským právam, základným slobodám,  porozumeniu a znášanlivosti, tolerancii, kultúrnym a národným hodnotám a tradíciám štátu.

Kľúčové kompetencie sa v procese výchovno-vzdelávacej činnosti rozvíjajú a navzájom prelínajú v jednotlivých tematických oblastiach výchovy. Dieťa ich rozvíja účasťou na záujmovej činnosti a účasťou na výchovno-vzdelávacích aktivitách. Kľúčové kompetencie dieťaťa sú výsledkom obsahu výchovno-vzdelávacej činnosti a celkového výchovno-vzdelávacieho procesu v ŠKD. Tieto kompetencie chápeme ako ideálny plánovaný cieľový výstup dosahovaný systematickým a postupným výchovno-vzdelávacím procesom počas pobytu dieťaťa v ŠKD.

Dieťa ŠKD má osvojené tieto kompetencie na úrovni zodpovedajúcej jeho individuálnym osobnostným možnostiam a dĺžke pobytu v ŠKD:

 
1, Kompetencia učiť sa učiť:

•       rieši nové, neznáme úlohy a situácie 



•       zúčastňuje sa vedomostných súťaží 



•       prejavuje záujem o nové informácie 

 
2, Komunikačné kompetencie:
 
•       zrozumiteľne vyjadruje a obhajuje vlastný názor 



•       vypočuje si opačný názor 



•       rozvíja si komunikačné schopnosti v oblasti moderných IKT 



•       prijíma spätnú väzbu 

 
 3,  Sociálne kompetencie:
 
•       vlastným postupom rieši jednoduché konflikty 



•       pomenuje svoje potreby, city a pocity 



•       presadzuje autonómiu a práva svojej osobnosti 



•       rešpektuje úlohy skupiny 



•       efektívne spolupracuje v skupine 



•       uvedomuje si potreby žiakov a osôb so zdravotným znevýhodnením 



•       uvedomuje si potreby ostatných žiakov



•       zvládne jednoduché stresové situácie 
 4,  Pracovné kompetencie:
 
•       prejavuje samostatnosť vo vypracovaní domácich úloh 



•       plánuje a hodnotí svoje činnosti 



•       prijíma nové informácie a poznatky 



•       dokončí prácu 



•       kultivuje svoju vytrvalosť 



•       plní si povinnosti 



•       ovláda jednoduché manuálne zručnosti a samoobslužné činnosti potrebné pre 
                          praktický život 



•       rozvíja manuálne zručnosti 
 
5, Občianske kompetencie:
 
•       uvedomuje si potrebu rešpektovania práv a slobôd iných osôb 



•       uvedomuje si potrebu prijatia zodpovednosti za svoje správanie 



•       je otvorený primeranému participovaniu na živote v oddelení 



•       prejavuje úctu k rodičom a starším osobám 

 

 6,  Kultúrne kompetencie:
 
•       pozná kultúrne pamätihodnosti regiónu 



•       rozlišuje kultúrne a nekultúrne správanie 



•       rešpektuje iné kultúry a zvyky 



•       prijíma kultúrne podnety 



•       je otvorený podieľať sa na kultúrnych podujatiach v skupine



•       ovláda základy kultúrneho správania (pozdrav, podanie ruky...) 



•       kultivuje svoj talent 

 
Každé dieťa je nezameniteľná individualita. K rozvíjaniu jednotlivých znalostí  v plnej miere dochádza postupne, rôznym tempom, v priebehu celého výchovného cyklu.
3. Formy a metódy výchovy a vzdelávania
 

Záujmové vzdelávanie, ktoré prebieha v našom ŠKD, prebieha predovšetkým vlastnou činnosťou detí, ich komunikáciou s okolím a získavaním vlastných skúseností. Všetko je založené na priamych zážitkoch z činnosti, vychádzajúcich čiastočne z individuálnej voľby, detskej zvedavosti, potreby zamestnávať sa a baviť sa s ostatnými.

Program je naplňovaný formou pravidelnej činnosti (individuálna, kolektívna, skupinová práca), ponukou vzdelávacích, oddychových, rekreačných  a spontánnych aktivít. 
 Formy práce pri spontánnej činnosti:
•       odpočinok, čítanie kníh a časopisov,

•       tematické hry (domov, rodina, škola doprava...),

•       konštruktívne hry so stavebnicou,

•       stolné hry, skladanie obrázkov,

•       voľné kreslenie, vymaľovávanky, doplňovačky,

•       dramatizácia rozprávky.
 
Formy práce pri riadenej činnosti:
•       vychádzky  s pozorovaním,

•       technické práce s rôznymi druhmi materiálu,

•       ručné práce s využitím rôznych výtvarných techník,

•       práce s knihou,

•       súťaživé hry, didaktické hry,

•       hudobné a pohybové hry,

•       športové hry.

 
Metódy používané pri spontánnej, neriadenej činnosti:
•       pozorovanie, získavanie skúseností prežívaním,

•       experimentovanie,

•       hra, individuálna práca,

•       vlastná tvorba, aktivizujúce hry,

•       práca vo dvojici, v skupine, partnerská „výuka“,

•       samostatné a skupinové riešenie problémov,

•       hodnotenie, sebahodnotenie.
 
Metódy používané pri riadenej činnosti:
•       rozprávanie, dramatizácia, vychádzka,

•       vyhľadávanie informácií, riešenie problémových situácií,

•       rozhovor, diskusia, komunikácia v kruhu,

•       prezentácia výsledkov atď.

 

Oživením výchovného programu v ŠKD sú príležitostné akcie a projekty, ktoré nie sú zahrnuté do týždennej skladby činností. Súčasťou programu je zvýšená príprava na vyučovanie.

 
Pri všetkých týchto aktivitách sú rešpektované požiadavky na voľný čas dieťaťa:
•    požiadavka pedagogického ovplyvňovania voľného času, keď vychovávateľka navodzuje a motivuje činnosť a oceňuje výkony detí,

•    požiadavka dobrovoľnosti, keď sa dieťa zapojí do jemu primeranej činnosti na základe vlastného záujmu a dobrej motivácie,

•    požiadavka zaujímavosti, s prvkami pestrosti, 

•    požiadavka aktivity, kde je činnosť volená tak, aby v nej mohli byť úspešné všetky deti, aby sa čiastočne zúčastňovali na tvorbe a príprave  činnosti, na  ich realizácií aj hodnotení,

•    požiadavka citlivosti, ktorá závisí na prežívaní kladných emócií v priebehu aj po hodnotení ukončenej činnosti,

•    požiadavka sebarealizácie, lebo činnosťou dieťa objavuje svoje dobré stránky, ak je jeho snaha a výsledky jeho práce kladne hodnotené okolím.

 4. Tematické oblasti výchovy
 

   Výchova a vzdelávanie mimo vyučovania sa v ŠKD realizuje v týchto 

činnostiach:

A. vzdelávacia, (príprava na vyučovanie)

B. oddychová, (individuálne zamestnanie)

C. rekreačná.

 

            Tematické oblasti v sebe zároveň obsahujú ďalšie oblasti výchovy najmä: rozumovú, mravnú, ekologickú, dopravnú a výchovu k rodičovstvu. Výchovno-vzdelávací proces sa realizuje tak, že sa obsah jednotlivých výchovno-vzdelávacích činností aplikuje integrovane vo viacerých výchovných oblastiach a v záujmovej činnosti naraz, čo umožní komplexnejší rozvoj osobností detí .

Kľúčové kompetencie a osobnosť dieťaťa/žiaka sa rozvíjajú prostredníctvom realizácie nižšie uvedených hlavných (vyšších) výchovno-vzdelávacích cieľov. Ich plnenie sa bude dosahovať realizovaním nižších, špecializovanejších a konkrétnejších cieľov v jednotlivých tematických oblastiach výchovy a aktivitách.

Konkrétne špecializované ciele sa uvádzajú v pláne výchovno-vzdelávacej činnosti na príslušný školský rok.

Výchovno-vzdelávacia činnosť /VVČ / v školskom klube.

Striedanie všetkých VVČ / Tematických oblastí výchovy TOV počas týždňa/ :

  1. Komunikácia a práca s informáciami
  2. Sebarozvoj a svet práce
  3. Zdravie a subjektívna pohoda
  4. Spoločnosť a príroda
  5. Kultúra a umenie
Výchovno-vzdelávacia činnosť v školských kluboch detí je vnútorne prepojená s obsahom a cieľmi základného vzdelávania. Tematické oblasti výchovy sú kompatibilné so vzdelávacími oblasťami základného vzdelávania. V tematickej oblasti výchovy Komunikácia a práca s informáciami sú integrované dve vzdelávacie oblasti – oblasť Jazyk a komunikácia a oblasť Matematika a práca s informáciami. Tematická oblasť výchovy Sebarozvoj a svet práce je kompatibilná so vzdelávacou oblasťou Človek a svet práce. Tematická oblasť výchovy Zdravie a subjektívna

pohoda súvisí so vzdelávacou oblasťou Zdravie a pohyb. V tematickej oblasti výchovy Spoločnosť a príroda sú integrované dve vzdelávacie oblasti – Človek a spoločnosť a Človek a príroda. Tematická oblasť výchovy Kultúra a umenie je kompatibilná so vzdelávacou oblasťou Umenie a kultúra.

Ciele tematických oblastí výchovy sú prispôsobené požiadavkám 21. storočia, záujmom a potrebám súčasných detí i trendom vo svete vzdelávania (digitalizácia, informatizácia, inklúzia, individualizácia a diferenciácia a i.). V tematických oblastiach výchovy sú integrované všetky ciele základného vzdelávania, ktoré boli adaptované vo vzťahu k charakteru výchovy mimo vyučovania a špecifikám výchovno-vzdelávacej činnosti v školskom klube detí v reálnej pedagogickej praxi. Tematické oblasti výchovy sú vzájomne prepojené, prelínajú sa a nevystupujú ako samostatné a izolované časti. Nie sú uzavretým celkom, ale otvorenou obsahovou dimenziou výchovy mimo vyučovania, čo umožňuje ich aktualizáciu, inováciu a obohatenie v rámci výchovných programov školských zariadení. Napĺňaním cieľov tematických oblastí výchovy sa školské kluby detí plnohodnotne podieľajú na intrapersonálnom i interpersonálnom rozvoji detí a ich príprave na život. Na úrovni plánovania obsahu výchovy a vzdelávania v konkrétnych školských kluboch detí sa odporúča vzájomné prelínanie a striedanie tematických oblastí výchovy. Tematické oblasti výchovy je možné implementovať v rámci všetkých druhov činností, s rešpektovaním zabezpečenia psychohygieny detí a ich oddychu v čase mimo vyučovania a v čase školských prázdnin. V školskom klube detí sa realizujú najmä oddychová a rekreačná činnosť, záujmová činnosť a príprava na vyučovanie. 

4.1 Charakteristika a ciele tematických oblastí výchovy

4.1.1 Komunikácia a práca s informáciami
Charakteristika (opis) tematickej oblasti výchovy

Verbálna a neverbálna komunikácia, virtuálna komunikácia, efektívna komunikácia, budovanie digitálnej stopy.

Riešenie konfliktov, aktívne počúvanie, prezentačné zručnosti.

Kritické myslenie, riešenie problémov, vyhľadávanie a detegovanie informácií (fakty,

argumenty, názor, pocit, hoax), objektivita subjektivita interpretácií, komparácia informácií, overovanie informácií.

Čitateľská, matematická a digitálna gramotnosť.

Ciele tematickej oblasti výchovy Komunikácia a práca s informáciami

1. Osvojovať si schopnosti prezentačných zručností, diskutovať, obhajovať vlastné

názory s využitím analytických zručností a kritického myslenia.

2. Vyjadrovať názory ústnou aj písomnou formou v súlade s komunikačnou situáciou,

v rôznom komunikačnom prostredí.

3. Vyjadrovať svoje myšlienky v materinskom aj cudzom jazyku, pracovať s knihou,

tvoriť texty rôznych štýlov, tvoriť vlastné texty, pochopiť funkcie písanej reči

a porozumieť významu textu.

4. Aplikovať informatickú kultúru založenú na rešpektovaní právnych a etických zásad používania IKT a mediálnych produktov.

5. Používať kritické a analytické myslenie pri poznávaní nebezpečenstva internetu

a online prostredia (dostupnosť informácií, strata súkromia, otvorenosť k ľuďom).

6. Rozvíjať jazykové a komunikačné zručnosti s ohľadom na čistotu jazykového

prejavu, rozvoja slovnej zásoby a gramatickej správnosti vyjadrovania.

7. Osvojovať si komunikačnú etiku.

8. Využívať matematické myslenie a logické operácie v každodennom živote a štúdiu.
4.1.2 Sebarozvoj a svet práce

Charakteristika (opis) tematickej oblasti výchovy

Personalizácia – priestor pre objavovanie a definovanie seba.

Sebadôvera, sebapoznávanie – kto som, kým sa chcem stať, o čom snívam.

Manažment času (angl. time management), sebadisciplína, pevná vôľa. Budovanie „mojej

značky“ – prezentovanie seba.

Mäkké zručnosti (angl. soft skills) – tímová spolupráca, kooperácia, asertivita, tvorivé

myslenie, empatia.

Riešenie konfliktov, správne sa rozhodovať, vyjednávanie, atraktivita povolaní, nové pracovné pozície, digitalizácia a informatizácia.
Ciele tematickej oblasti výchovy Sebarozvoj a svet práce

1. Prejavovať podnikavosť, iniciatívnosť, tvorivosť a prirodzenú zvedavosť pri

poznávaní sveta okolo seba.

2. Osvojovať si zručnosti riešiť konflikty, vyjadrovať svoje postoje a názory na

primeranej úrovni empatie a asertivity.

3. Zapájať sa úspešne do bežného života rozvíjaním zručností finančnej gramotnosti.

4. Aplikovať metakognitívne stratégie pri postupoch vlastného učenia sa.

5. Využívať vlastné záujmy na podporu sebarealizácie a voľby povolania.

6. Aplikovať zručnosti kooperácie a spolupráce ako člen tímu, sociálnej skupiny.

7. Nadobúdať pracovné zručnosti v rôznych oblastiach ľudskej činnosti.

8. Byť zodpovedný za pracovné úlohy – dokončiť začatú prácu.

4.1.3 Zdravie a subjektívna pohoda

Charakteristika (opis) tematickej oblasti výchovy

Fyzické zdravie, duševné zdravie, zdravý životný štýl, životospráva, šport, cvičenie, režim dňa.

Motivácia, ašpirácie, túžby.

Postoje, názory.

Sila prítomného okamihu, prežívanie svojej pozície – člena tímu, skupiny ako časť rastu, života.

Subjektívna pohoda (angl. wellbeing) ako schopnosť bytia bez strachu, úzkosti, nežiť v obrane.

Pocit šťastia – čo ma robí šťastným, čo mi prináša radosť.

Pocit spokojnosti – zmysel života.

Skutočný život a virtuálna realita.
Ciele tematickej oblasti výchovy Zdravie a subjektívna pohoda

1. Vykonávať činnosti zodpovedajúce svojmu osobnému potenciálu v oblasti

pohybových aktivít, športu a telesnej výchovy.

2. Dosahovať duševnú rovnováhu prostredníctvom kompenzácie duševného a fyzického

zaťaženia školského vyučovania pohybovými aktivitami.

3. Získať informácie o zdravom životnom štýle a uspokojiť svoje fyzické potreby

(spánok, strava, pohyb, odpočinok ) vo svojom dennom režime.

4. Využívať svoje osobné záujmy na vlastnú sebarealizáciu a relaxáciu.

5. Využívať svoj talent a nadanie na vyjadrovanie svojej životnej spokojnosti.

6. Mať pozitívny vzťah k pohybovým aktivitám a športu s ich pravidelným začlenením

do denného režimu.

7. Získať informácie o situáciách ohrozujúcich zdravie a vedieť poskytnúť prvú pomoc

na veku primeranej úrovni. Poznať dôležité linky pomoci.

8. Upevňovať hygienické zásady, návyky základných sebaobslužných činností, poznať

kultúru stolovania a aplikáciu zásad slušného správania v praxi.

9. Prejaviť prosociálne zručnosti pri sebapoznávaní, riešení emočných problémov, mať

schopnosť zvládnuť vlastné pozitívne a negatívne emócie, riešiť kvalitu vzťahov

s rodičmi, spolužiakmi, učiteľmi/vychovávateľmi.

10. Získať správne návyky držania tela a mať kultivovaný pohybový prejav.

11. Nadobudnúť odolnosť a zdravé sociálne návyky ako prevenciu pred rizikovým

správaním.
4.1.4 Spoločnosť a príroda

Charakteristika (opis) tematickej oblasti výchovy

Hodnoty v spoločnosti, sloboda, demokracia, práva a povinnosti. Ľudské práva.

Sociálne znevýhodnené (vylúčené) skupiny.

Inkluzívny prístup k životu – prijatie druhého za partnera, spoločníka, spolutvorcu.

Medziľudské vzťahy, tolerancia, akceptácia, rešpektovanie, dialóg, konsenzus, kompromis,

lojalita.

Trvalo udržateľný rozvoj.

Planéta Zem.

Vesmír.

Globálne problémy ľudstva.
Ciele tematickej oblasti výchovy Spoločnosť a príroda

1. Utvrdzovať etické správanie, prijímanie odlišnosti, občianske postoje a zručnosti ako

trvalé aspekty občianskej spoločnosti.

2. Upevňovať vlastné poznanie a aplikáciu spoločenských, kultúrnych a právnych

noriem v správaní voči okoliu.

3. Diskutovať o mediálne aktívnych skupinách, ktoré spochybňujú demokratické

hodnoty a propagujú extrémizmus v rôznych oblastiach (napr. youtuberi, influenceri

propagujúci nežiadúce postoje a názory v rozpore s demokratickými hodnotami

a spoločenskými normami).

4. Aplikovať prírodovedné vedomosti a formulovať argumenty na podporu rozhodnutí

a odporúčaní súvisiacich so spoločenskými alebo globálnymi výzvami.

5. Demonštrovať zásady environmentálneho prístupu k životnému prostrediu.

6. Rozvíjať abstraktné myslenie smerujúce k pochopeniu podstaty témy a aj

experimentovanie a bádanie.

7. Zapájať sa do výberu a realizácie dobrovoľníckych aktivít.
4.1.5 Kultúra a umenie

Charakteristika (opis) tematickej oblasti výchovy

Kultúrne dedičstvá – tradície, zvyky, obyčaje.

Rozmanitosť a vplyv iných kultúr.

Národná hrdosť, vlastenectvo. Slovensko – moja krajina.

Náboženstvá.

Národnostné menšiny.

Umenie – výtvarné, hudobné, literárno-dramatické.

Sebavyjadrenie cez umenie.
Ciele tematickej oblasti výchovy Kultúra a umenie

1. Aplikovať podnety moderného výtvarného umenia, podnety inšpirované dejinami

umenia, podnety architektúry, podnety fotografie, podnety videa a filmu, podnety

elektronických médií, podnety dizajnu a remesiel, podnety speváckej

a inštrumentálnej činnosti, podnety iných oblastí poznávania sveta pri vlastnom

experimentovaní, rozvíjaní tvorivosti a kreativity postavených na vlastnom zážitku

a skúsenosti.

2. Nadobudnúť interkultúrne kompetencie a uvedomovať si vzájomný vplyv rôznych

kultúr na Slovensku v kontexte histórie a súčasnosti.

3. Využívať rôzne formy umenia (hudobné, výtvarné, dramatické, tanečné) na vlastné

sebavyjadrenie, originálne reflexie skutočnosti, schopnosti kritického čítania

a interpretácie.

4. Prejavovať vzťah k ľudovým tradíciám, ochrane a poznávaní kultúrneho dedičstva,

poznávaniu kultúrnych hodnôt umenia.

5. Využívať pri komunikácii a interakcii s ľuďmi poznatky o kultúrach, náboženstve

a tradíciách národnostných menšín žijúcich na Slovensku.

6. Vnímať umenie a kultúru na základe súčasných kultúrnych procesov a aktuálnych

problémov, chápať význam estetických faktorov a estetickej činnosti v každodennom

živote, význam umenia v živote jednotlivca a spoločnosti.

7. Rozvíjať poznanie seba ako euroobčana v oblasti kultúry, využívať skúsenosti

muzeálnej a galerijnej pedagogiky.

Oddychová činnosť (individuálne zamestnanie)

             Oddychová činnosť je zameraná na rozvoj samostatnosti a vlastnej organizácie času stráveného v ŠKD. Počas tejto činnosti sa deti budú hrať rôzne spoločenské hry, kartové hry, tvorivé aktivity. Budú skladať stavebnice, kresliť a vymaľovávať.  V tejto oblasti podporujeme rozvoj   samostatnosti, tvorivosti, spoločenského vytvárania vzťahov a rozvoja individuálneho cítenia. Tvorivé aktivity budú zamerané na rozvoj estetického cítenia, tvorivosti, jemnej motoriky a záujmovej činnosti. Záujmová činnosť bude zameraná na: spoločensko-vednú, prírodovedno-environmentálnu, esteticko-výchovnú a pracovno-technickú činnosť.

V rámci oddychovej činnosti sa uskutočňuje aj individuálne zamestnanie detí  a   realizujeme ho ako veľmi pokojnú, pohybovo a duševne nenáročnú činnosť. Optimálnym riešením odpočinku žiakov je voľba činnosti, ktorú môže byť ovplyvnená  samotným žiakom, podľa individuálnej potreby a vlastného želania. Úlohou vychovávateľky je dbať na to, aby zvolená činnosť bola skutočne pokojná a uskutočňovala sa v príjemnom a bezkonfliktovom prostredí. V takomto prostredí sa žiaci môžu: hrať tematické a stolové hry, hry s hračkami,  kresliť, prezerať detské knihy a časopisy, venovať sa čítaniu , práca na počítačoch. Okrem toho môže prebiehať aj premietanie video rozprávok, hry na koberci, neformálna rozhovory so žiakmi.

      
Rekreačná činnosť
             Má charakter výdatnej pohybovej a telovýchovnej činnosti, ktorú deti vykonávajú podľa možností –  vonku na školskom dvore, ihrisku, preliezačkách a v triede.  Táto činnosť je skutočne výdatná, zaraďujeme ju už pri prejave strednej únavy, pomáha žiakom odreagovať sa, odstrániť únavu. Je prostriedkom na vyrovnávanie jednostranného zaťaženia organizmu.   Pri rekreačnej činnosti využívame formy: pohybové hry na ihrisku, sezónne športy, hry a zábavy, hry v miestnosti a telocvični. 

   Telovýchovná a športová činnosť:
            Dbať na pozitívne ovplyvňovanie fyzického a psychického zdravia, rozvíjať pohybovú aktivitu rôznymi hrami, pohybom odbúravať a usmerňovať nadbytočnú energiu, vyvolávať radosť a relax. 

 Ciele:

· kultivovať základné hygienické návyky,

· rozvíjať schopnosť relaxovať pravidelným cvičením a pohybom,

· pochopiť škodlivosť fajčenia, alkoholu a iných drog,

· pochopiť význam pravidelného pohybu a cvičenia,

· pochopiť význam dodržiavania základných zásad zdravej výživy,

· poznať základné princípy zdravého životného štýlu,

· rozvíjať športový talent a schopnosti.

Činnosť v ŠKD bude v jednotlivých mesiacoch zameraná na danú tému podľa, ktorej sa budú odvíjať jednotlivé aktivity vo výchovno-vzdelávacích činnostiach. V ŠKD sa bude posilňovať telesná a športová výchova 1 hodinou pohybových aktivít každú stredu. 
5. Výchovný plán
             Je vypracovaný pre všetky oddelenia na školský rok 2023/2024 Vo výchovnom pláne je stanovený zoznam tematických oblastí výchovy s vymedzením najmenšieho počtu výchovno-vzdelávacích činností (aktivít pre príslušné oddelenie) a najmenší počet hodín záujmovej činnosti v oddelení. Pre ŠKD počet jednotlivých činností predstavuje jednu výchovno-vzdelávaciu činnosť denne tak, aby sa vystriedali všetky tematické oblasti výchovy počas obdobia dvoch týždňov a záujmovú činnosť uskutočnenú raz za dva týždne. Vychovávateľky realizujú výchovno-vzdelávaciu činnosť tak, aby sa v priebehu dňa striedal odpočinok a relax so vzdelaním (príprava na vyučovanie), či záujmovými výchovno-vzdelávacími aktivitami. Zahrňujú tieto výchovno- vzdelávacie činnosti, ktoré sú v prílohe.
Súčasť výchovného plánu sú výchovné štandardy a výchovné osnovy. 
6. Výchovný jazyk
 Výchovný jazyk: slovenský

 
7. Personálne zabezpečenie
 Personálne zabezpečenie:
 

•    v školskom klube pracuje 12  vychovávateliek a 5 p. učiteliek na čiastočný úväzok

 
8. Materiálno – technické priestorové podmienky
 
Materiálne podmienky:
 

•     I. oddelenie až  X . oddelenie ŠKD pracuje v triede ZŠ a ranná a záverečná služba má samostatnú herňu na prízemí.
•     pre deti v ŠKD sú zabezpečené: koberec,  interaktívne tabule,  DVD prehrávač, CD-prehrávače, detské divadielko s maňuškami, športové náčinie, spoločenské hry, knihy a skladačky, hračky, potreby na výtvarnú výchovu, tlačiareň, internet, didaktické pomôcky, ..
•     pri hrách na školskom dvore využívame zatrávnené detské ihrisko s preliezačkami a školský dvor. ŠKD má možnosť využívať školské  ihrisko s trávou a telocvičňu. Vedomosti, zručnosti a schopnosti si deti rozvíjajú prípravou na vyučovanie, oddychovými aktivitami, akciami, podujatiami. ŠKD  má vhodné hygienické podmienky, skrinky, toalety na každom poschodí, umývadlo s pitnou vodou.
 
Ekonomické podmienky:
 

•        školský klub je originálna kompetencia financovaná z rozpočtu obce,

•        rodičia prispievajú na činnosť ŠKD sumou 10 eur na polrok, 
      •  
    mesačný poplatok v ŠKD je 40 €
•        finančné prostriedky sú čerpané z rozpočtu ŠKD v priebehu celého školského roka.

 

 9.  Podmienky na zaistenie bezpečnosti a ochrany zdravia pre výchove
 

Školský klub berie zodpovednosť za bezpečnosť detí, za dodržiavanie hygienických podmienok a ochranu ich fyzického a duševného stavu v čase ich pobytu v klube.

Podmienky pre bezpečné pôsobenie:

•       všetky deti sú stravníkmi školskej jedálne, ktorá pripravuje obedy, vrátane nápojov,

•       miestnosť ŠKD je svetlá, vetrateľná, s tečúcou vodou, 

•       s pravidlami BOZP sú deti oboznámené spravidla vždy v prvý vyučovací deň  

         a priebežne pred rôznymi akciami, 

•       pre deti je spracovaný Poriadok školy, Pravidlá v triede/oddelení v ŠKD

•       v prípade úrazu je žiakom podaná prvá pomoc, v zložitých prípadoch je 
        kontaktovaný zákonný zástupca, prípadne lekár,

•       školský klub je svojim prostredím ochrany pred násilím, šikanovaním a všetkými
         patologickými javmi,

•       dôraz v ŠKD kladieme na rešpekt a naplňovanie potrieb jedinca. 
10. Vnútorný systém kontroly a hodnotenia detí a žiakov
     Vnútorný systém kontroly pedagogického zamestnanca v našom ŠKD orientujeme predovšetkým na zvyšovanie kvality výchovno-vzdelávacej činnosti, najmä na plnenie

-
cieľov, ktoré si vychovávateľka stanovila vo výchovnom programe ŠKD

-
ďalších operatívnych alebo dlhodobých úlohách
-           dodržiavanie Školského poriadku a pravidiel správania sa detí v ŠKD

-          úroveň schopností a zručností dieťaťa

           Cieľom hodnotenia výsledkov žiakov v školskom klube je poskytnúť žiakovi a jeho rodičom spätnú väzbu o tom, ako žiak zvládol danú problematiku, v čom má nedostatky, kde má rezervy a aké sú jeho pokroky. Súčasťou hodnotenia je tiež povzbudenie do ďalšej práce, návod, ako postupovať pri odstraňovaní nedostatkov. Zhodnotenie prepojenia vedomostí so zručnosťami a spôsobilosťami.  Pri hodnotení žiaka budeme dbať na to, aby sme prostredníctvom hodnotenia nerozdeľovali žiakov na úspešných a neúspešných. Hodnotenie budeme robiť na základe určitých kritérií, prostredníctvom ktorých budeme sledovať vývoj žiaka. Pri hodnotení  výsledkov žiakov so špeciálnymi výchovno-vzdelávacími potrebami  budeme brať do úvahy možný vplyv zdravotného znevýhodnenia žiaka na jeho školský výkon. Budeme odlišovať hodnotenie spôsobilostí od hodnotenia správania. Pri hodnotení detí budeme aplikovať metódy individuálneho prístupu, pozorovania, povzbudenia, aktivizácie, rozhovoru. 
Nástroje hodnotenie:

Spätná väzba pre rodičov

Spätná väzba pre učiteľov

Pozorovanie detí pri jednotlivých činnostiach.
 
11. Vnútorný systém kontroly a hodnotenia zamestnancov školského zariadenia
            

            Zabezpečuje harmonickú organizáciu celého výchovno-vzdelávacieho procesu a ďalších školských aktivít. Na hodnotenie pedagogických pracovníkov školského klubu budeme používať  tieto metódy:    

•       pozorovanie (hospitácie),

•       rozhovor,

•       hodnotenie výsledkov pedagogických zamestnancov v oblasti ďalšieho vzdelávania,  

        tvorby učebných pomôcok, mimoškolskej činnosti a pod.,

•       hodnotenie pedagogických a odborných zamestnancov manažmentom školy,

•       vzájomné hodnotenie vychovávateliek (čo si vyžaduje aj vzájomné hospitácie a „otvorené hodiny“).

Autoevuláciu ŠKD zameriavame na hodnotenie a zlepšovanie podmienok a kvality všetkých činností ŠKD. Využívame najmä :

· Permanentné sebahodnotenie vychovávateľky.

· Hodnotenie klímy a atmosféry v oddelení.

· Analýzu výsledkov detí, ktorých vychovávateľka usmerňuje /dodržiavanie školského poriadku ŠKD, zodpovednosť pri písaní úloh, správanie a prejavy detí.

· Analýzu plánu výchovno-vzdelávacích činností v oddeleniach.
· Hodnotenie výsledkov vychovávateľa v oblasti ďalšieho vzdelávania, uplatňovania inovačných metód práce.

· Spätná väzba od detí.

· Spätná väzba od rodičov.

· Hodnotenie verejnosťou, zriaďovateľom, školskou inšpekciou.

Cieľom hodnotenia ŠKD je, aby žiaci a ich rodičia získali dostatočné a hodnoverné informácie o tom, ako zvládajú požiadavky na ne kladené. A preto, aby aj verejnosť vedela, ako škola dosahuje ciele, ktoré sú na žiakov kladené v ŠKD.

Pravidelne monitorujeme:

•       podmienky na výchovu,

•       spokojnosť s vychovávateľkami, 

•       prostredie školy, 

•       úroveň podpory žiakov so špeciálnymi výchovno-vzdelávacími potrebami.

 

Kritériom pre nás je:

•       spokojnosť žiakov, rodičov, učiteľov, vychovávateliek

•       kvalita výsledkov.

 

Nástroje na zisťovanie úrovne stavu školy sú: 

•       dotazníky pre žiakov a rodičov. 

 

 
12. Požiadavky na profesijný rozvoj pedagogických zamestnancov
 

Ďalšie vzdelávanie pedagogických zamestnancov má veľký dopad na celkovú úroveň kvality výchovno-vzdelávacieho procesu. Podrobný a konkrétny plán  profesijného rozvoja pedagogických zamestnancov je súčasťou ročného plánu školy. 

 

Výchovné osnovy
 

            Nadväzujú na vzdelávacie štandardy v škole. Určuje sa v nich súbor požiadaviek na

vedomosti, zručnosti a schopnosti, ktoré majú deti získať, aby si mohli rozvíjať vedomosti

zručnosti a schopnosti získané počas vzdelávania v škole. Delia sa na:

- výkonové štandardy, ktoré určujú kritériá úrovne zvládnutia obsahových štandardov.

Sú to cieľové výstupy, ktoré má dosiahnuť dieťa na konci pobytu v školskom klube

detí primerane svojim možnostiam a dĺžke jeho pobytu v ŠKD (dieťa nemusí chodiť

do ŠKD celé obdobie),

- obsahové štandardy, ktoré určujú vedomosť, zručnosť alebo schopnosť, ktorú má

dieťa ovládať a ktorú má vedieť aj prakticky používať.

 
Vzdelávacia oblasť:
            Súčasťou programu ŠKD je aj príprava na vyučovanie, uskutočňovaná najmä formou didaktických hier  a práce s encyklopédiami, časopismi alebo začlenením  do iných väčšinou záujmových činností. 

 

Ciele:

· rozvíjať autonómnosť v príprave na vyučovanie

· rozvíjať efektívne spôsoby učenia sa

· prehlbovať získané vedomosti

· získavať nové poznatky a informácie z rôznych zdrojov

· získavať vzťah k celoživotnému vzdelávaniu

Oddychová oblasť: 
            Činnosť v rámci oddychovej oblasti je pokojná, relaxačná, pohybovo a psychicky nenáročná. Počas vyučovania je na deti vytváraný určitý tlak a psychická záťaž, ktorá môže u nich vyvolať rôzne poruchy pozornosti a nestabilnosti. Je potrebné v rámci pobytu v ŠKD im vytvoriť priestor na uvoľnenie a oddych. 
V rámci tejto oblasti sa budeme venovať relaxačným , oddychovým, ukľudňujúcim tvorivým hrám, tematickým, rolovým, konštruktívnym, spoločenským stolovým hrám, počúvaniu audionahrávok, sledovaniu videorozprávok,  a skupinovým rozhovorom.  V rámci oddychovej oblasti budeme rozvíjať   aj oblasti spoločensko-vednú, pracovno-technickú, esteticko-výchovnú a individuálnu.

Relaxačná oblasť:

            Dieťa vie: využiť relaxačnú oblasť na regeneráciu, ktorá spočíva vo výdatnej telesnej aktivite. Dokáže byť aktívne a spoločenské pri hrách v kolektíve ale aj v individuálnej hre. Táto oblasť je čiastočne riadená vychovávateľkou a dieťa vie rešpektovať dané pravidlá hry a prijíma  zmeny, ktoré sú určené. Taktiež vie uplatňovať základné hygienické návyky, pomenovať základné princípy zdravého životného štýlu, aplikovať základné princípy zdravého životného štýlu v bežnom živote, rozlišovať škodlivé vplyvy prostredia a spoločnosti na organizmus človeka, prejaviť záujem o pravidelný pohyb a cvičenie, aplikovať formy aktívneho a pasívneho odpočinku, rozvíjať a uplatňovať svoj športový talent a schopnosti v záujmových činnostiach resp. krúžkových útvaroch.
Výchovné osnovy ŠKD
            

Výchovné osnovy sú súčasťou výchovného programu. Sú vypracované najmenej v rozsahu ustanovenom výchovným štandardom ŠKD. Sú vypracované v jednotlivých tematických oblastiach výchovy. Obsahujú výchovno-vzdelávací cieľ, obsah výchovno-vzdelávacej činnosti a vymedzujú počet výchovno-vzdelávacích činností pre jednotlivé oddelenia na obdobie školského roka. Počet výchovno-vzdelávacích činností nesmie byť nižší, ako je stanovený vo výchovnom pláne. Vhodným doplnením výchovných osnov je uvedenie metód a foriem práce, čo vychovávateľkám uľahčí prípravu na výchovno-vzdelávaciu činnosť. Počet VVČ pre jednotlivé oddelenia si ŠKD stanoví podľa výchovného plánu.

SWOT analýza ŠKD

	Silné stránky

lepšia odbornosť vychovávateliek

· vhodná poloha školy – príroda /zelené, tiché prostredie Ružinova/

· škola s regionálnou pôsobnosťou – spádové obce Malinovo, Tomášov, Most pri Bratislave, Miloslavov

· dobré športové vybavenie školy/telocvičňa, multiihrisko s umelou trávou/

· spolupráca s rodičmi a učiteľmi

· ústretovosť vedenia školy k práci ŠKD

· ochota vychovávateliek k tvorivej činnosti

· dlhodobá tradícia

· využívanie počítačových miestností

· spolupráca so ZUŠ, knižnicou, 


	Slabé stránky

· v oddeleniach ŠKD – deti spojené z viacerých tried

· nezáujem detí o prácu – únava, vyčerpanosť

· rôznorodosť záujmov detí

· problém sociálnej skladby detí

· nerešpektovanie časového  harmonogramu zo strany rodičov
· deti s poruchami pozornosti, učenia a správania
·  mimovyučovacia činnosť

· vyčerpanosť a únava PZ
· byrokratizácia 

· režimové momenty

· chýba samostatná budova ŠKD

	PRÍLEŽITOSTI

· rozširovanie spolupráce ŠKD nielen s rodičmi, starými rodičmi

· zintenzívnenie krúžkovej činnosti

· možnosť zapojenia do projektov

· areál školy

· vybavenie areálu školy cvičebnými vonkajšími prvkami 

· stabilizovať personálne obsadenie 
	OHROZENIA

· slabé financovanie ŠKD

· podpora OZ ZRPŠ

· vysoké počty zastupovaných hodín počas vyučovania

· bezpečnosť detí v areáli školy




 
Tento dokument je dlhodobý a otvorený a je možné ho počas školského roka dopĺňať dodatkovou aktualizáciou.

